Anadyr

Anadyr je centrum Čukotského autonómneho okruhu a najvýchodnejšie mesto Ruska. Nachádza sa na pobreží Beringovho mora pri ústí rieky Anadyr.

História
Neďaleko dnešného Anadyru bolo už v 19. storočí založené obchodné miesto, okolo ktorého sa sformovala dedina Čukotov.

Dnešné mesto bolo založené 21. júla 1889 L. F. Grineveckým, ktorý priplával do Anadyrského limanu 9. júla. Dvanásť dní na to postavil v meste, ktoré nazval po Marii Fedorovne, ruskej cárovne, ktorá mala v ten deň meniny, Mariinsk, prvú budovu. Keďže miest s rovnakým názvom bolo v tej dobe v Rusku viacero, zmenil neskôr názov mesta na Novo-Mariinsk.

Počas komunistickej revolúcie 21. januára 1919 v meste vznikol revkom (Revolučný komitét), ktorého členovia ale boli po dvoch týždňoch vyhnaní z mesta alebo popravení. Napriek tomu o osemnásť mesiacov neskôr sa boľševici do mesta vrátili. Počas likvidovania pozostatkov imperializmu bolo zmenené aj meno mesta, ktoré bolo nazvané Anadyr podľa rieky, ústiacej vedľa mesta do Beringovho mora.

Vývoj počtu obyvateľov
 1926Список населённых мест Дальневосточного края. По материалам Всесоюзной переписи населения 17 декабря 1926 года и Приполярной переписи 1926—27 года. — Хабаровск; Благовещенск, 1929.  1939РГАЭ, ф. 1562, оп. 336, д. 1470, л. 20.  1959  1970  1979  1989Всесоюзная перепись населения 1989 г. Численность городского населения РСФСР, ее территориальных единиц, городских поселений и городских районов по полу  2002  2010Численность постоянного населения Российской Федерации по городам, поселкам городского типа и районам на 1 января 2010 г. 224  3344  5859  7703  12241  17094  11038  11777

Priemysel
V meste sa nachádza továreň na spracovanie rýb. V okolí sa vyskytuje uhlie a zlato. Pri meste je aj jedna z najväčších ruských veterných fariem - Anadyrskaja VES. Obyvatelia mesta sa živia najmä chovom sobov a rybolovom.

Doprava
Anadyr je dôležitý prístav v Anadyrskom zálive a Beringovom mori.
Na opačnej strane limanu v obci Ugoľnye kopi je letisko Anadyr Ugoľnyj, kam sa dá dostať v zime po ľade alebo v lete loďou. Z letiska lietajú pravidelné linky do Moskvy, Vladivostoku a Chabarovsku a charterové linky do iných miest a aj do USA.
Cestami je Anadyr spojený len s najbližšími sídlami.

Podnebie
Podnebie v meste je subarktické a veľmi premenlivé, čo je spôsobené silným oceánskym vplyvom. Väčšinu roka tu mrzne. Za rok tu spadne približne 350 mm zrážok. Mesto leží na permafroste.

Galéria

Referencie


Kategória:Mestá v Rusku
Kategória:Prístavné mestá v Rusku
Kategória:Prístavné mestá Tichého oceánu